Pelgrims Tog Deel 5 Die Waterval Boven Waterval – wolfshadowwhispers
Pelgrims Tog Deel 5 Die Waterval Boven Waterval
Dames en Here, welkom, welkom by Pelgrims Tog Deel 5! Vandag kyk ons na die Waterval Boven waterval.
Die waterval staan bekend as die Elands rivier Waterval en is 'n scary 70 meter val.
Scary, want die wolf het teen die rotse geskuil en wou nie te ver afkyk nie. Hy het hoogte vrees en bler soos 'n lam in vrees naby hoogtes. Kyk, hoogtes is vir bergbokke, dappermense, arende en ape. En die wolf het dalk volgens Darwin 'n bietjie aap DNA (alhoevel hy glo hy het meer wolf) maar hom kry jy nie teen die rand van 'n waterval nie.
Terwyl die wolf die waterval beloer het agter 'n rots het die waaghalsige Hanneliese fotos gaan neem van die waterval. Dis pragtig ne?
Kyk, die wolf is 'n heiden en hy moet sy Godin, Moeder Aarde eer. Sy is 'n pragtige Godin met Haar valleie, riviere, watervalle en woude. Sonder Haar kan ons nie eet of drink nie, want vrugte-draende bome val nie uit die lug nie. En water is kosbaar.
Die Native American mense sê baie waarhede waaraan die wolf hier gedink het by die waterval: Veral twee wyse woorde wat hy graag hier deel:
Ou Cree Profesie
"The Great Spirit is in all things, he is in the air we breathe. The Great Spirit is our Father, but the Earth is our Mother. She nourishes us, that which we put into the ground she returns to us…."
Die wolf dink aan wat die mens aan die aarde doen… woude wat verdwyn in die verrotte naam van 'vooruitgang', riviere wat besmet word met fabrieks afval, fabrieke wat stink reuke in die atmosfeer in pomp…
Die wolf dink aan diere soos renosters wat vermoor word, net sodat mans wat dink hulle sal hulle geslagorgane meer woema kan gee, die renoster se horing kan gebruik en dink dit sal help (idiote)
Die wolf dink aan die siek mense wat jag fotos op Faceboek sit om hulle 'jag trofee' te wys.
Die mensDOM en ek bedoel dom, het geen respek vir die natuur nie. Dis hoekom die wolf eerder 'n wolf is. Hy is te skaam om 'n mens te wees, want mense gee sy spesies 'n poeffie naam…
Fotos die koppiereg van Allen SImpson en Hanneliese Bredell
Die volgende artikel wat ek opsit gaan freaky wees, so kom kuier weer.
Pelgrimstog, waterval, Waterval Boven
11 thoughts on "Pelgrims Tog Deel 5 Die Waterval Boven Waterval"
Julie 20, 2015 at 4:48 nm
Ek het baie, baie jare gelede uit daardie rivier water gedrink….. en so siek soos 'n hond geword. Dit het die herinneringe van ons trip met die trein van Waterval Boven na Waterval Onder 'n hengse knou gegee 😦
Julie 20, 2015 at 11:56 nm
Sjoe,dit was sekerlik aaklig. Ek kan my net indink hoe dit moes voel
Julie 20, 2015 at 8:14 nm
Ai dit is darm pragtig daar!! Ek neem jou glad nie kwalik dat jy daai hout platvorm met die stukkende planke wantrou het nie…dis darm moer hoog om daar af te val!!!!
Hail op jou eer aan die Godin )0( Sy het ons darm erg bederf!!!
Ek hou van jou aanhalings en die inhaligheid van die mensDOM is erg!!!!
Julie 20, 2015 at 11:58 nm
Daai platform was scary!!!!! Ek dink ek is te swaar vir verrotte planke lol
Altyd eer aan ons Moeder )0(
Julie 21, 2015 at 7:11 vm
Altyd ja )
Julie 20, 2015 at 8:17 nm
Wolfie eer die Godin wat ons sooo bederf het tydens ons Pelgrimstog
Julie 23, 2015 at 1:57 nm
Pragtige foto's van die waterval! Ja Wofie,dit stem mens met dodelike hartseer as mens die gemors om jou sien.Selfs by sulke mooi plekke,is daar altyd vuilgoed en afval.Ongelukkig strek besoedeling ver…die meeste riviere wat deur die Krugerwildtuin loop,begin al tekens toon en dit gaan op den duur sy tol begin eis op die diere,visse en voels.Daar is al klaar onrusbare tekens.
Julie 23, 2015 at 2:24 nm
Dit maak my wolwe hart seer. Soms wonder ek of iets nie 3 kwart van die mensdom moet kom uitwis nie, sodat die aarde en natuur kan rus en genees, want ons is die hoof oorsaak vir al die probleme wat die natuur tref.
Julie 23, 2015 at 2:48 nm
Ek glo dat die natuur sterker is as die mens en dat dit net 'n kwessie van tyd is voordat die mens net 'n kort deel van die aarde se geskiedenis sal wees.